[{"text_idx": "#000000", "text": "Gw\u0302yl Rhif 6 i gymryd seibiant 'am gyfnod amhendant'"}, {"text_idx": "#000002", "text": "Dechreuodd yr w\u0302yl, sydd wedi ei leoli ym Mhortmeirion yng Ngwynedd, yn 2012 ac ers hynny mae wedi llwyddo i ddenu rhai o fawrion y byd cerddorol ac ennill sawl gwobr."}, {"text_idx": "#000003", "text": "Mewn datganiad dywedodd yr w\u0302yl nad yw cynnal y digwyddiad yn yr amgylchiadau presennol yn gynaliadwy."}, {"text_idx": "#000005", "text": "Bydd gw\u0302yl 2018 yn parhau fel y disgwyl rhwng 6-9 Medi."}, {"text_idx": "#000007", "text": "Dywedodd y datganiad fod proffil yr w\u0302yl wedi tyfu \"tu hwnt i'w faint\", gan ennill sawl gwobr, derbyn cydnabyddiaeth ryngwladol a \"sefydlu ei hun fel un o wyliau fwyaf unigryw'r byd\"."}, {"text_idx": "#000008", "text": "\"Roedden ni wastad yn gwybod fod gennym ni rhywbeth arbennig, ond byth yn disgwyl iddo gydio yn nychymyg pobl fel hyn,\" meddai'r trefnwyr."}, {"text_idx": "#000010", "text": "Mae'r w\u0302yl hefyd wedi rhoi llwyfan i artistiaid Cymraeg gydag Yws Gwynedd, Candelas, Yr Eira a llawer mwy yn diddanu'r torfeydd ar hyd y blynyddoedd."}, {"text_idx": "#000011", "text": "Yn o\u0302l y trefnwyr cymryd seibiant yw'r \"peth iawn i wneud\" ar hyn o bryd, ond maen nhw'n nodi eu bod nhw eisoes yn cynllunio ar gyfer y dyfodol."}, {"text_idx": "#000027", "text": "Cysylltwch a\u0302 niTabledi a ffonau symudolHefyd yn Gymraeg"}]